《桃源观》
宋代·章颖

绕馆参天万树松，倚栏时见翠重重。一坰晓雾浮天外，半夜秋涛落枕中。

莫雨断猿愁羃历，夕阳飞鸟度屏风。采苓欲问长生诀，只恐云迷路不通。

作者简介：（1141—1218）临江军人，字茂献。以兼经中乡荐。孝宗即位，应诏上万言书，礼部奏名第一，孝宗称其文似陆贽。调道州教授，召对，授太学录。历太学、太常博士、左司谏。宁宗立，迁侍御史兼侍讲，权兵部侍郎。因请留赵汝愚，忤韩侂胄而罢官。侂胄诛，除集英殿修撰，累官礼部尚书。乞修改《甲寅龙飞事迹》，诏令考订削诬，从实上之。晚年奉祠家居。卒谥文肃。有《南渡十将传》。